АҞӘА, мшаԥы 6 – Sputnik. Урыстәылатәи арратә мчқәа рҿы иалагеит ар разыҟаҵара агәаҭара, иҳәеит Атәылахьчара аминистр Сергеи Шоигу. Абри атәы аанацҳауеит РИА Новости.
"Ар атактикатәи, атактика-ҷыдатәи, ҩ-ганктәии аҵара ҽазыҟаҵарақәа рымҩаԥгаразы аполигонқәа рахь инеиит", - иҳәеит аминистр аселектортә еилацәажәараҟны.
Шоигу адҵа ҟаиҵеит арратә ешелонқәеи арратә техникеи рныҟәараан ршәарҭадара ахылаԥшра ҳарак мҩаԥгазарц.
Мшаԥымза иалагӡаны имҩаԥгахоит 4048 ҽазыҟаҵара: 812 ҩ-ганктә, 101 аполигонқәа рҿы, 520 аҵара-материалтә база аобиектқәа рҿы ҳәа рҳәеит аминистрраҿы.
"Агәаҭарақәа ирхысуеит архәҭақәа зегьы", - рҳәоит аминистрраҟны.
Аштаб хада акомиссиа имҩаԥнагоит агәаҭарақәа Мрагыларатәи арратә округ аполигонқәа Цуголи Сергеевски рҿы. Егьырҭ аокругқәеи Аҩадатәи афлоти рҿы агәаҭарақәа напхгара рырҭоит ар ркомандаҟаҵаҩцәа.
АҞӘА, мшаԥы 18 - Sputnik. Адунеи аҿы акоронавирустә инфекциа ҿыц здырбалаз рзеиԥш хыԥхьаӡара 140 миллион иреиҳахеит ҳәа адырра ҟанаҵоит Џьонс Хопкинс ихьӡ зху ауниверситет. Абри атәы аанацҳауеит РИА Новости.
Авирус реиҳаӡа алаҵәара ахьамоу тәылоуп Еиду Америкатәи аштатқәа-31,5 миллионҩык чмазцәахеит), аҩбатәи аҭыԥ аҟны игылоуп Индиа-14,5 миллионҩык), ахԥатәи аҿы Бразилиа 13,8 миллионҩык.
Мшаԥы 17 адыррақәа рыла аепидемиа иалагеижьҭеи Аԥсны акоронавирус зцәа иаланы иаадырԥшыз ауаа рхыԥхьаӡара 13924-ҩык ыҟоуп, ргәы бзиахеит 13338-ҩык, рыԥсҭазаара иалҵит 219-ҩык.
Хәажәкыра 11, 2020 шықәсазы Адунеизегьтәи агәабзиарахьчаратә еиҿкаара апандемиа рыланаҳәеит акоронавирустә инфекциа ҿыц COVID-19 алаҵәара инадҳәаланы.
Акоронавирус иазку ажәабжьқәа зегьы шәрыԥхьар ҟалоит абра>>
АҞӘА, мшаԥы 17 - Sputnik.Аҵаақәшьқьрааразы акомандатә адунеи ачемпонат аҟны Урыстәыла раԥхьаӡакәны аиааира агеит. Абри атәы аанацҳауеит РИА Новости Спорт.
ЕАА еизгоу ркоманда ириааит урыстәылатәи аспортсменцәа. Акомандаҿы иқәгылон Анна Шьербакова, Елизавета Туктамышева, Михаил Колиад, Евгени Семененко, гәыԥла иқәгылон Анастасиа Мишина – Александр Галлиамов, Викториа Синицина – Никита Кацалапов.
Урыстәылатәи аҵаақәшьқьрааҩцәа ҩынтә араӡны медалқәа иаԥсахахьан, знык- аџьаз.
World Team Trophy аԥхьахәтә фонд иартәоит миллион доллар. Урыстәылатәи еизгоу акоманда, атурнир иахьаиааиз азы иранашьахоит 200 нызқь доллар.